***Στοιχεία Ν.Π.Ι.Δ***

***ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΑΧΑΙΑΣ***

***ΑΦΜ: 097404779***

***ΒΟΥΡΒΑΧΗ 1 ΠΑΤΡΑ***

 **27/09/2019 Αρ. Πρωτοκόλλου 717**

**ΤΑΚΤΙΚΟΣ ΜΕΙΟΔΟΤΙΚΟΣ ΔΙΑΓΩΝΙΣΜΟΣ**

**Για την «Προμήθεια υλικών πλήρωσης , υλικών συγκόλλησης και εργασία τοποθέτησης συνθετικού χλοοτάπητα στο Ενωσιακό γήπεδο Α. Κάνιστρας στο Πετρωτό Πάτρας»**

**ΠΡΟΫΠΟΛΟΓΙΣΜΟΣ : 40.379,36 € (με ΦΠΑ 24%)**

1. **ΠΡΟΣΚΛΗΣΗ ΕΚΔΗΛΩΣΗ ΕΝΔΙΑΦΕΡΟΝΤΟΣ**

Η Ένωση Ποδοσφαιρικών Σωματείων Αχαΐας (ΕΠΣ Αχαΐας) που εδρεύει στην Πάτρα επί της οδού Βούρβαχη 1 ΤΚ 26221 (τηλ. 2610623586 και 2610273634) προσκαλεί κάθε ενδιαφερόμενο να συμμετάσχει σε εκδήλωση ενδιαφέροντος για την επιλογή του αναδόχου με αντικείμενο εργασιών την προμήθεια υλικών πλήρωσης , υλικών συγκόλλησης και την εργασία τοποθέτησης συνθετικού χλοοτάπητα στο Ενωσιακό γήπεδο Α. Κάνιστρας στο Πετρωτό Πάτρας συνολικής προϋπολογισθείσας δαπάνης **σαράντα χιλιάδες τριακόσια εβδομήντα εννέα ευρώ και τριάντα έξι λεπτά** **(40.379,36 €) (συμπεριλαμβανομένου ΦΠΑ 24%).**

Η ΕΠΣ Αχαΐας καλεί όσους ενδιαφέρονται για τον παρόντα διαγωνισμό και δικαιούνται συμμετοχής Έλληνες ή αλλοδαποί ανάδοχοι, νομικά πρόσωπα ημεδαπά ή αλλοδαπά, ενώσεις αναδόχων και κοινοπραξίες που υποβάλλουν κοινή προσφορά, συνεταιρισμοί και έχουν τα προσόντα που αναφέρονται στην αναλυτική πρόσκληση να υποβάλλουν τις προσφορές τους (με βάσει το υπόδειγμα οικονομικής προσφοράς που αναφέρεται στο Παράρτημα Α) και σύμφωνα με τις συνημμένες τεχνικές προδιαγραφές , σφραγισμένες σε κλειστό φάκελο μέχρι την 30/09/2019 και ώρα 14:00 στα γραφεία της ΕΠΣ Αχαΐας.

**Ο χρόνος εκτέλεσης της προμήθειας ορίζεται σε δεκαπέντε (15) ημέρες από την υπογραφή της σύμβασης.**

**Προσφορές μπορούν να δοθούν για το σύνολο των εργασιών , αλλά και για κάθε μια εργασία ξεχωριστά (με βάσει το υπόδειγμα οικονομικής προσφοράς που αναφέρεται στο Παράρτημα Α).**

Το κριτήριο ανάθεσης θα είναι η πλέον χαμηλότερη από οικονομικής άποψης προσφορά και θα επιλεγεί από την επιτροπή προμηθειών της ΕΠΣ Αχαΐας.

**Η αποσφράγιση των φακέλων των προσφορών θα γίνει την Τέταρτη 02/10/2019 στις 19:00 στα γραφεία της ΕΠΣ Αχαΐας από την αρμόδια επιτροπή.**

1. **ΠΛΗΡΟΦΟΡΙΕΣ ΔΙΑΓΩΝΙΣΜΟΥ**

Πληροφορίες για τον διαγωνισμό δίδονται από τα γραφεία της γραμματείας της ΕΠΣ Αχαΐας στα τηλέφωνα 2610623586 και 2610273634.

**Πρόσβαση στα έγγραφα:**

Άμεση και δωρεάν πρόσβαση στα έγγραφα της πρόσκλησης υπάρχει στην ιστοσελίδα της ΕΠΣ Αχαΐας [www.epsachaias.gr](http://www.epsachaias.gr).

**Δημοσιεύσεις:**

Ο Διαγωνισμός θα δημοσιευτεί στην ιστοσελίδα της ΕΠΣ Αχαΐας www.epsachaias.gr.

**ΣΥΜΠΛΗΡΩΜΑΤΙΚΟΙ ΟΡΟΙ ΣΥΜΜΕΤΟΧΗΣ**

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

 **Οι συμμετέχοντες στον διαγωνισμό υποβάλλουν, μαζί με την προσφορά τους τα εξής δικαιολογητικά :**

**Α) Υπεύθυνη δήλωση του Ν.1599/86 όπως εκάστοτε ισχύει με θεώρηση του γνησίου υπογραφής στην οποία :**

**1) Θα αναγράφονται τα στοιχεία του διαγωνισμού στον οποίο συμμετέχουν**

**2) Θα δηλώνεται ότι αποδέχονται πλήρως τους όρους της παρούσας διακήρυξης**

**3) Θα δηλώνεται ότι, μέχρι και την ημέρα υποβολής της προσφοράς τους:**

* **Δεν έχουν καταδικαστεί με αμετάκλητη απόφαση για κάποιο αδίκημα σχετικό με την άσκηση της επαγγελματικής δραστηριότητας, ή για κάποιο από τα αδικήματα της υπεξαίρεσης, απάτης, εκβίασης, πλαστογραφίας, ψευδορκίας, δωροδοκίας**
* **Δεν τελούν σε πτώχευση, εκκαθάριση ή διαδικασία κήρυξης πτώχευσης – εκκαθάρισης**
* **Είναι φορολογικά και ασφαλιστικά ενήμεροι ως προς τις υποχρεώσεις τους**

**4) Θα αναλαμβάνεται η υποχρέωση για την έγκαιρη και προσήκουσα προσκόμιση των δικαιολογητικών που απαιτούνται**

**Β) Πιστοποιητικό του οικείου επιμελητηρίου, με το οποίο θα πιστοποιείται η εγγραφή τους σε αυτό και το ειδικό επάγγελμά τους ή βεβαίωση άσκησης επαγγέλματος.**

**Τεχνική και επαγγελµατική ικανότητα**

Κριτήρια επιλογής

Ως κριτήριο επιλογής τίθεται μόνο η τεχνική και επαγγελματική ικανότητα και ως εκ τούτου δεκτοί στη διαδικασία κατάθεσης προσφοράς γίνονται οικονομικοί φορείς οι οποίοι είναι σε θέση να αποδείξουν ότι διαθέτουν τα ελάχιστα επίπεδα ικανότητας, προσκομίζοντας τα πάρα κάτω αποδεικτικά μέσα.

• Το προφίλ της επιχείρησης του διαγωνιζόμενου, ήτοι την επιχειρηματική δομή και τους τομείς δραστηριότητας οι οποίοι πρέπει να είναι συναφείς με το αντικείμενο του παρόντος διαγωνισμού.

**ΠΕΡΙΓΡΑΦΙΚΟ ΤΙΜΟΛΟΓΙΟ**

**Άρθρο 1 : Προμήθεια υλικών πλήρωσης και συγκόλησης και εργασία τοποθέτησης**

Προμήθεια, μεταφορά και παράδοση υλικών πλήρωσης και συγκόλλησης, σύμφωνα με τις τεχνικές προδιαγραφές στο Ενωσιακό γήπεδο Α. Κάνιστρας στο Πετρωτό Πάτρας καθώς και εργασία τοποθέτησης των παραπάνω υλικών.

Η τιμή ανά τετραγωνικό μέτρο περιλαμβάνει:

1. Προμήθεια και μεταφορά ποσότητας χαλαζιακής άμμου σε αναλογία ίδια με αυτήν που υπάρχει στις τεχνικές προδιαγραφές του οίκου κατασκευής του συνθετικού χλοοτάπητα «Stemgrass», ποσότητας 100 τόνων.
2. Προμήθεια και μεταφορά ποσότητας κόκκων ελαστικού σε αναλογία ίδια με αυτήν που υπάρχει στις τεχνικές προδιαγραφές του οίκου κατασκευής του συνθετικού χλοοτάπητα «Stemgrass», ποσότητας 80 τόνων.
3. Προμήθεια και μεταφορά ποσότητας πολυουρεθανικής κόλλας δύο συστατικών, κατάλληλης για συνθετικό χλοοτάπητα, ποσότητας 1.200,00 κιλών.
4. Προμήθεια και μεταφορά ποσότητας πολυεστερικής ταινίας, κατάλληλης για συνθετικό χλοοτάπητα, ποσότητας 3.000,00 μ.
5. Εργασία τοποθέτησης όλων των παραπάνω υλικών στο Ενωσιακό γήπεδο Α. Κάνιστρας στο Πετρωτό Πάτρας

Τιμή ανά τετραγωνικό μέτρο πλήρως περαιωμένης ποσότητας.

**ΕΥΡΩ** (Ολογράφως): **Τέσσερα και σαράντα επτά (χωρίς ΦΠΑ 24%)**

(Αριθμητικά) : **4,47 € (χωρίς ΦΠΑ 24%)**

**ΤΕΧΝΙΚΕΣ ΠΡΟΔΙΑΓΡΑΦΕΣ ΥΛΙΚΩΝ ΠΛΗΡΩΣΗΣ ΚΑΙ ΥΛΙΚΩΝ ΣΥΓΚΟΛΛΗΣΗΣ ΣΥΝΘΕΤΙΚΟΥ ΧΛΟΟΤΑΠΗΤΑ ΣΕ ΓΗΠΕΔΟ ΠΟΔΟΣΦΑΙΡΟΥ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Ο συνθετικός χλοοτάπητας πρέπει να χαρακτηρίζεται σαν «FIFA Recommended ArtificialTurf- 2 star» ώστε και ο αγωνιστικός χώρος να είναι συνολικά αποδεκτός από την FIFA.

|  |  |  |
| --- | --- | --- |
| **Περιγραφή** | **Ελάχιστες απαιτούμενες ονομαστικές τεχνικές προδιαγραφές** | **Αποδεικτικό μέσο** |
| ΧΑΡΑΚΤΗΡΙΣΤΙΚΑ ΥΛΙΚΩΝ ΠΛΗΡΩΣΗΣ (Να τοποθετηθούν υπό στεγνές καιρικές συνθήκες)χαλαζιακή άμμος | Ποσότητα 100.000,00 kg.Κοκκομετρική σύνθεση : 0.3 έως 1.2 mm καθαρότητας ≥ 99%.Σε μορφή χαλικιών, πολλαπλά πλυμένο, στεγνωμένο με φωτιά, επί το πλείστον με στρογγυλλούς κόκκους ( τουλάχιστον 80%). | Διάγραμμα καμπύλης κοκκομετρικής διαβάθμισης |
| Απαλλαγμένο από τοξικές ουσίες | Εργαστηριακός έλεγχος |
| Πιστοποίηση ISO 9001 | Πιστοποιητικό από επίσημο φορέα ΕΣΥΔ |
| Μαύρο ανακυκλωμένο κοκκώδες καουτσούκ (SBR) | Ποσότητα 80.000 kg.Κοκκομετρική σύνθεση : 0.50 έως 2.50mm. | Διάγραμμα καμπύλης κοκκομετρικής διαβάθμισης |
| Απαλλαγμένο από τοξικές ουσίες | Εργαστηριακός έλεγχος |
| Πιστοποίηση ISO 9001 | Πιστοποιητικό από επίσημο φορέα ΕΣΥΔ |
| ΥΛΙΚΑ ΣΥΓΚΟΛΛΗΣΗΣΠολυουρεθανική κόλλα δύο συστατικών κατάλληλη για γήπεδα με συνθετικό χλοοτάπητα. | Ποσότητα 1.200,00 Kg |  |
| Αντοχής ≥ 109Ν | Εργαστηριακός έλεγχος |
| Πιστοποίηση ISO 9001 | Πιστοποιητικό από επίσημο φορέα ΕΣΥΔ |
| Ταινία συγκόλλησης χλοοτάπητα  | Ποσότητα 3.000,00 μέτρα |  |

Κάθε υποψήφιος ανάδοχος χρειάζεται να προσκομίσει υποχρεωτικά με την τεχνική προσφορά του τα παραπάνω **επί ποινή αποκλεισμού** αποδεικτικά μέσα.

**Πάτρα 27 / 09 / 2019**

**ΠΑΡΑΡΤΗΜΑ Α**

***ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΑΧΑΙΑΣ***

***ΑΦΜ: 097404779***

***ΒΟΥΡΒΑΧΗ 1 ΠΑΤΡΑ***

**Έργο: «Προμήθεια υλικών πλήρωσης , υλικών συγκόλλησης και εργασία τοποθέτησης συνθετικού χλοοτάπητα για το Ενωσιακό γήπεδο Α. Κάνιστρας στο Πετρωτό Πάτρας»**

**Προϋπολογισμός: 40.379,36 €**

**ΟΙΚΟΝΟΜΙΚΗ ΠΡΟΣΦΟΡΑ**

|  |  |
| --- | --- |
| **ΣΤΟΙΧΕΙΑ ΜΕΛΕΤΗΣ** | **ΣΤΟΙΧΕΙΑ ΠΡΟΣΦΟΡΑΣ** |
| **Α/Α** | **Είδος** | **Μ.Μ** | **Ποσ.** | **Τιμή** **μονάδας (€)** | **Δαπάνη (€)** | **Ποσοστό έκπτωσης** | **Τιμή** **μονάδας (€)** | **Δαπάνη (€)** |
| **1** | **Xαλαζιακή άμμος**  | **tn** | **100,00** | **100,00**  | **10.000,00**  |  |  |  |
| **2** | **Μαύρο ανακυκλωμένο κοκκώδες καουτσούκ** **(SBR )** | **Kg** | **80.000,00** | **0,13**  | **10.400,00**  |  |  |  |
| **3** | **Πολυουρεθανική κόλλα δύο συστατικών** | **Kg** | **1.200,00** | **1,625**  | **1.950,00**  |  |  |  |
| **4** | **Ταινία συγκόλλησης χλοοτάπητα** | **Μ2** | **3.000,00** | **0,25**  | **750,00**  |  |  |  |
| **5** | **Εργασία τοποθέτησης τάπητα** | **Μ2** | **7.280,00** | **1,30**  | **9.464,00**  |  |  |  |
|  |  |  |  | **ΣΥΝΟΛΟ** | **32.564,00** |  |  |  |
|  |  |  |  | **ΦΠΑ 24%** | **7.815,36** |  |  |  |
|  |  |  |  | **ΣΥΝΟΛΟ** | **40.379,36** |  |  |  |

**Τόπος / Ημερομηνία**

**Ο ΠΡΟΣΦΕΡΩΝ**